E magia filmului din culise.
Explozii. Sunt multe explozii.
Nivelul pregătirilor...
Băieții aceia își pun viața în pericol în permanență.
- Trei dragoni, nu doi. - Va fi colosal pentru public.
Sunt tare isteți.
Odată ce sunt introduși așa dragonii, nu mai există cale de întoarcere.
CASA CREATĂ DE DRAGONI
Discutăm despre asta de la crearea personajului Daemon.
George a spus mereu că Daemon e și erou, și ticălos.
De aceea e un personaj fascinant.
APOI I-AM RETEZAT CAPUL
A fost prima secvență filmată din tot sezonul.
- Gata. - Începem, camerele sunt pregătite.
Și acțiune!
Am fost primii actori acolo, căci Mills avea de jucat într-o piesă.
Așa că am intrat direct în pâine, să zicem așa.
Am discutat mult și înaintea,
și în timpul filmărilor dacă acestea sunt vise, viziuni
sau ceva magic.
Să filmăm cu obiective diferite? Să luminăm scena într-un mod aparte?
Să-i conferim amprenta vizuală proprie, care să indice publicului
că este vorba de un vis?
Iar decizia la care au ajuns Ryan și Alan a fost
să nu procedăm așa.
Am filmat-o ca pe o scenă normală
și am lăsat povestea să dea de înțeles că e un vis.
Nu pricep.
Ni s-a părut o metodă bună de a dramatiza
o trăire esențială cu care se confruntă Daemon.
Amintește de o scenă din primul sezon.
În primul sezon, Daemon stă pe tron,
iar Rhaenyra vine să-l vadă.
De astă dată, Rhaenyra e pe tron și Daemon vine să o vadă.
Nu e Rhaenyra care trebuie.
Faptul că am readus-o pe Milly m-a încântat,
fiindcă o ador pe ea și tot ce a oferit serialului.
Știam că surpriza de a o revedea va fi pe placul fanilor serialului.
RHAENYRA ÎN TINEREȚE
Parcă nici n-am plecat, ceea ce e bizar.
Mă bucur să revin.
A fost una dintre scenele din Casa dragonului
în care avem un prim-plan
care dezvăluie în crescendo ce se petrece între ei.
E radioasă, are lacrimi în ochi
și vorbește doar în valyriană, cu un accent desăvârșit.
Și tăiați! Nemaipomenit!
Scurta mea întâlnire cu ea a fost grozavă, apoi i-am tăiat capul.
Am citit scena, mi-a plăcut.
Dintotdeauna mi-am dorit secvențe de visare.
Am insistat mereu să pară nebunești și de groază.
Să le ducem la extrem. A fost grozav să lucrez iar cu Milly.
- Îi ducem dorul. - M-am distrat grozav. Îl ador pe Matt.
Matt e un dulce și e incredibil de talentat.
Chiar m-a cuprins nostalgia.
Am stat pe tron, care e destul de instabil.
E un tron făcut din săbii, nu pare foarte comod.
- Nu o ascultați, serios. - Pleacă!
A fost grozav să văd căldura lor, se cunosc foarte bine.
Țin unul la celălalt.
S-au bucurat să joace iar împreună, chiar și într-o scenă violentă.
- Foarte frumos. Și tăiem. Frumos. - Alan!
Apreciez, mulțumesc.
NU E NICIO VRĂJITORIE LA MIJLOC
E cam târziu să cutreieri un castel bizar și să-i treci oamenii prin sabie.
Tu!
Numele meu e Alys.
Costumul lui Alys Rivers a fost unul emblematic.
COSTUMIERĂ-ȘEFĂ
Locuiește la Harrenhal, dar ar trebui să pară că locul ei nu este acolo.
Nu am vrut să insistăm prea mult pe faptul că e vrăjitoare.
DESIGNER DE COSTUME
Trebuia să pară doar un membru ciudat al gospodăriei.
Am vrut să conferim costumului noblețe și un aer mai învechit,
așa că am folosit nuanțe de purpuriu și violet.
Când au distribuit-o pe Gayle, a fost un vis împlinit.
Mi-am dorit mereu pielea aceea ca de porțelan.
I-am îmbrățișat paloarea.
În carte are părul lung
și am ales o culoare neagră și frumoasă precum cerneala,
în contrast cu nuanța pielii ei și culoarea ochilor.
Nu cred că are aer de vrăjitoare.
Dubla doi.
- Clachetă. - Clachetă.
Gayle a fost fericită și arată grozav.
A fost o plăcere deosebită.
GAYLE RANKIN
M-am simțit bine primită de actori și de echipă, un lucru cu totul special.
Ce faci?
Dar tu ce faci?
Eu și Matt am avut șansa de a ne întâlni pentru prima oară.
Este un actor foarte generos
și e foarte distractiv să lucrezi cu el.
E o actriță fenomenală și cred că a creat un personaj senzațional.
Poftim, bea asta!
Vei avea nevoie de somn ca să atragi locul de partea ta.
BĂTĂLIA DE LA REFUGIUL CORBULUI
Este cea mai mare scenă
filmată până acum în Casa dragonului,
ca dimensiune și cost al platoului,
și trebuia să ne iasă bine.
E un aranjament de amploare.
ARMURIER-ȘEF
Nu înțelegi pe deplin amploarea unei scene
până nu vii în platou în ziua filmării și vezi anvergura operațiunii.
Pregătiți-vă să filmați, băieți!
Iar aceasta e o operațiune de proporții.
Refugiul Corbului a fost, fără îndoială, cel mai mare obstacol al sezonului.
Am filmat în comitatele din jurul Londrei, cu o mulțime de 500 de oameni.
Patru case diferite, Rosby, Stokeworth, Darklyn și Hightower,
cu înfățișări diferite și în etape diferite ale bătăliei.
- Gata cu repetițiile. Mulțumesc. - Super!
- E în regulă? Bun. - Da, e grozav.
A fost o scenă complicată, o bătălie mare, cu dragoni, flăcări, cai, oameni morți.
A fost o operațiune complexă, logistic vorbind.
Ce trebuia să fie o campanie restrânsă pentru a cuceri o mică fortăreață
devine un moment de cumpănă, ce schimbă soarta războiului.
Vedem pentru prima oară cum e să dezlănțui dragonii.
- Dragon! - Dragon!
PĂDUREA BOURNE
Înainte, marș!
Din fericire, Alan Taylor,
care a lucrat la Urzeala tronurilor și alte filme, a regizat scena.
Alan a venit și a conferit întregii scene o nouă dimensiune.
E grozav de lucrat cu Alan, căci e un regizor
care știe ce vrea înainte să ajungă în platou.
Alan a făcut scenariul vizual pentru Refugiul Corbului
cu foarte mare atenție înaintea filmării.
Felicitări lui Jane Wu, principala scenaristă vizuală.
Am colaborat cu ea
la proiectarea acțiunii, în aer și la sol,
și am creat povestea pe care am filmat-o și am spus-o.
Apoi mi s-a arătat pădurea Bourne.
Pădurea Bourne e un loc îndrăgit,
amintind de perioada Gladiatorului, regizat de Ridley Scott.
Îți spui: „Dacă a ales-o Ridley Scott, ar trebui să fie destul de bună.”
Și chiar este.
- În regulă. - Urcă.
Mai fusesem acolo, cred că o exploraserăm în primul sezon.
Mi s-a atras atenția asupra ei și am spus: „Trebuie să revenim aici.”
Aveam nevoie de o lizieră...
REGIZOR-ADJUNCT
...de un spațiu deschis și o creastă unde să se afle castelul.
Am cercetat mai multe locuri și a câștigat pădurea Bourne.
Regele Aegon!
Chiar simțeai că ești la o bătălie.
Mi se pare fenomenal că am vorbit despre ea
foarte multă vreme cu Alan, Freddie și Ryan.
Am discutat la nesfârșit despre ea,
am urmărit previzualizări și am dezbătut fiecare scenă.
Când am ajuns în sfârșit acolo, am descoperit un platou emblematic.
La un moment dat, vorbeam cu Freddie despre el
și am zis amândoi că e incredibil.
Probabil că bătăliile din episodul 4 vor fi
subiecte de discuție multă vreme de acum încolo.
HRANĂ PENTRU DRAGONI
Nu am crezut că e o bătălie
până nu am ajuns acolo și am văzut amploarea platoului.
Patru berbeci care se deplasau pe câmp
și nenumărați cai, toți în armură completă.
Nu doar călăreții, ci și caii.
Trei sau patru case, cu livrele, flamuri și însemne diferite,
care mărșăluiau împreună.
Din nefericire, cei mai mulți sunt hrană pentru dragoni, fără să știe.
A durat mult mai mult să pregătim decorul
când am avut tabere armate diferite.
Am conceput corturile și bivuacurile, minunatul departament de țesături
ni le-a creat pe toate, iar recuzitorii le-au asamblat.
Refugiul a fost o problemă logistică.
RECUZITOR-ȘEF
A trebuit să avem destule cadavre, destui cai morți,
destule mașinării de război care pot fi mutate.
E un spațiu extins
și au filmat mai multe camere în zone diferite.
Aveam nevoie de echipa potrivită, care să ducă lucrurile rapid
dintr-un loc în altul.
A lucrat pentru noi echipa principală,
dar și o echipă secundară considerabilă.
Cascadoriile de amploare, precum salturile și trucajele,
au fost coordonate de Rowley Irlam.
Berbecul cade, da? De acolo pornește.
Am lucrat de multe ori cu Rowley.
Am lucrat aproape unul de celălalt, așa că îmi trimitea imagini,
iar eu urmăream dublele și ceream la nevoie ajustări.
Dar face totul mai bun și mai frumos.
Apoi zboară și te lovește. Vino mai aproape de berbec, te rog.
E o configurație enormă, cu flăcările dragonilor.
Meleys trece în zbor și pârjolește oameni.
Putem folosi imagini create pe computer, dar acțiunile reale ale actorilor
conferă un nivel superior de autenticitate.
A fost momentul nostru important, am făcut multe în lizieră.
COORDONATOR CASCADORII
Am avut mult foc acolo.
Am ars opt oameni pe un berbec cu rafale de flăcări de dragon.
Ne distrăm mereu cu rafalele de dragon.
Flăcările obișnuite diferă de rafalele de dragon. Pe câmp e...
E foarte palpitant.
Jos! La pământ!
Nu am mai văzut pe nimeni așa de încântat să ardă oameni de vii.
Ar trebui să mai facem una la 45 de grade.
- Da? - Da.
Am montat 20 de temporizatoare,
pe care le-am îngropat în pământ, iar Efectele speciale au creat exploziile.
Am obținut o minge de foc de circa patru metri.
Vă rog să mergeți în spatele barierelor.
Am avut opt băieți,
acoperiți cu un gel catalizator extrem de inflamabil.
Eu unul m-aș întoarce și aș fugi, dar ei stau acolo.
Flăcările vin spre ei și îi înghit.
Am creat articole vestimentare cu aspect de arsuri.
Avem, de pildă, o cămașă cu textură arsă,
pe care o poți îmbrăca fără elemente suplimentare.
Ne pricepem destul de bine să dăm foc oamenilor și e normal.
ȘAUA MECANICĂ 2.0
Bătălia de proporții dintre dragoni a fost filmată îndeosebi
pe o combinație de scenă cu ecran albastru și un platou de producție virtuală.
A fost „Șaua mecanică 2.0”.
Au învățat din primul sezon și au îmbunătățit-o.
Poate fi programată altfel decât cealaltă,
simulând mișcarea aripilor și schimbările bruște de direcție.
Imită de minune un animal, ai impresia că simți respirația fiarei.
Camera se adaptează și la mișcările tale.
Am procedat ușor diferit anul acesta. Avem o cameră robotizată.
Am decis să atașăm camera la șaua mecanică
și să se miște în paralel cu aceasta.
Împreună, pot acoperi aproape orice unghi.
Luptele aeriene din Al Doilea Război au fost filmate avion la avion.
Cadrele noastre sunt filmate dragon la dragon.
Vrei să dai senzația că ai camera pe alt dragon.
Și trei, doi, unu, acțiune!
Lucrul pe șaua mecanică.
Tot ce-mi amintesc de pe șaua mecanică e
vântul care îmi bătea cu putere în față, mai tot timpul.
La Refugiul Corbului, șaua se mișcă în toate părțile.
- Acțiune! - Atacă, Meleys!
Cel mai important joc actoricesc are loc
în timp ce sunt aruncați de colo-colo.
A avut o interpretare grozavă,
deși a fost zdruncinată pe o șa mecanică
și urmărită de o cameră robotizată.
Să-mi frec una!
FOC SUSȚINUT
Filmăm în trei, doi, unu!
Avem un platou în zona adiacentă unde facem diverse lucruri,
ca să nu apelăm la imagini computerizate, deoarece focul adevărat arată autentic.
E nebunie curată, da.
Am vrut un foc de mai mare amploare, fiindcă era implicată Vhagar.
Am vrut un foc susținut.
Un foc care să ardă intens, cu flăcări mari, și e înspăimântător.
Are circa 15 metri. E o armă de distrugere în masă.
PREFĂCUT ÎN SCRUM
Cred că momentul cel mai impresionant este
cel în care dragonii mai mari se luptă în aer.
Devine o spirală a morții.
Alan a decis
să se documenteze legat de păsările de pradă și cum luptă între ele.
Lui Alan i-a plăcut destul de mult acest ritual
în care își încleștează ghearele și se învârt.
S-au ocupat mai mult colegii de la Previzualizări, căci ai doi dragoni
care se învârt pe trei axe, spre pământ, scuipând flăcări,
dar e nevoie de multă muncă să afli ce presupune asta.
Am încercat să-l protejez drept „evenimentul nuclear” al poveștii.
În poveste, bătălia marchează o schimbare radicală
în ceea ce privește tipul de război pe care l-au trăit oamenii până atunci.
Ideea este că experiența îl frânge pe Cole.
Își pierde cunoștința și se trezește în altă lume,
o lume distrusă, care trebuia să pară aproape suprarealistă, fantastică.
Sunt oameni care se târăsc pe câmp,
oameni schilodiți, cu picioarele și brațele arse,
oameni care merg, cuprinși de flăcări.
Waldo și echipa lui au creat Omul de pulbere, cum l-am numit noi.
Când mergeam să-l ating, era complicat.
Trebuia să ne sincronizăm,
să-l ating suficient încât să se descompună.
A fost uluitor.
De fiecare dată când trebuiau să-l refacă, îmi spuneam: „Nu-i invidiez deloc.”
Soldații s-au prefăcut în cenușă.
A fost o metodă de a zice: „Tot ce știați despre război
s-a prefăcut în scrum și sunteți pe cont propriu.”
Și tăiem. Să verificăm!
E o victorie cu pierderi mari pentru ambele tabere.
Negrii pierd dragonul lui Rhaenys și pe aceasta,
o consilieră de încredere a Rhaenyrei.
Cât despre Verzi, nu știm încă în ce stare sunt Sunfyre și Aegon,
dar Sunfyre nu va mai zbura prea curând,
iar regele nu e în formă bună.
Toate temerile lui Aegon se adeveresc
în timp ce se prăbușește la pământ, după ce a fost lovit de o minge de foc.
Războiul cu dragoni e cumplit pentru toată lumea.
Ambele tabere au pierdut ceva important.
Doamne, ce pierdere uriașă! Ce dezastru! Dezastru total.
Cea mai bună luptătoare și cel mai bun dragon au murit. E un haos complet.
Dar, da, dacă trebuie să mori, să mori călare pe un dragon,
în toiul celei mai încrâncenate bătălii care a avut loc vreodată,
e un sfârșit bun.
Nu e niciodată plăcut...
LORDUL CORLYS VELARYON
...mai ales când e vorba de un om minunat și o actriță atât de talentată.
Am devenit prieteni foarte buni
într-un interval scurt.
A fost un adevărat vis să lucrez cu ea.
Așa că m-am cam întristat când personajul ei a murit.
Dar vom rămâne în continuare prieteni.
Aceste cadre extrem de dinamice, cu dragonii în zbor,
se împletesc cu drama și acțiunea care au loc la sol
și formează o scenă absolut incredibilă.
Cred că Alan a realizat o secvență de luptă absolut incredibilă.
Sunt mândru că am luat parte la ea.
Ești implicat într-o secvență colosală,
de care noi, actorii, nu avem parte foarte des.
- Bine. Mersi, Alan. - Bine.
Din când în când trebuie să te piști ca să te asiguri că nu visezi.
Mă îndoiesc că voi mai lua parte vreodată la o scenă atât de grandioasă
de-a lungul carierei mele, așa că mă simt foarte norocos.
E cel mai dificil lucru făcut ca producător executiv și creator
și, sincer, ca scenarist, dar sunt foarte mândru de rezultat.
Traducerea: Lucia-Elena Popovici